Գոչա Ջամարաուլի

Գոչա Ջամարաուլի (, ), վրացի ֆուտբոլիստ։

Կենսագրություն

Ակումբային կարիերա 
Պրոֆեսիոնալ կարիերան սկսել է Թբիլիսիի «Դինամո ակումբում, այդ ժամանակ թիմն անվանվել է «Իբերյա»։ Թիմում հիմնական կազմի խաղացող էր, կրում էր ավագի թևկապը։ 1996 թվականին տեղափոխվել է ռուսական «Ալանիա»։ Հետո տեղափոխվել է թուրքական «Տրաբզոնսպոր», որտեղ խաղացել է 27 խաղ՝ դառնալով 3 գոլի հեղինակ։

1998 թվականից մինչև 2002 թվականը խաղացել է շվեյցարական «Ցյուրիխում», եղել է թիմի հիմնական կազմի խաղացող։ Որոշ ժամանակ անց վարձակալվել է «Լյուցերնին» ակումբի կողմից։ Ջամարաուլին պայմանագրի ավարտից հետո կարող էր տեղափոխվել գերմանական «Ֆրայբուրգ», կամ շոտլանդական «Դանդի Յունայթեդ»։

2002 թվականի ամռանը տեղափոխվեց Դոնեցկի «Մետալուրգ»՝ կնքելով 3 տարվա պայմանագիր։ Նորամուտը Ուկրաինայի առաջնությունում տոնել է 2002 թվականի օգոստոսի 17-ին Խարկովի «Մետալիստ» ակումիբ դեմ խաղում (0:3)։ Դոնեցկ տեղափոխվելուց մի քանի շաբաթ հետո Գոչան դարձավ թիմի ավագը։ 2004/2005 մրցաշրջանում թիմի հետ արժանացավ Ուկրաինայի առանջնության բրոնզե մեդալի։

2005 թվականի ձմռանը վերադարձավ Թբիլիսիի «Դինամո», իսկ 2005 թվականի ամռանը՝ «Անորտոսիս»։ Բայց շուտով ավարտեց խաղային կարիերան։

Կարիերան հավաքականում 
Վրաստանի հավաքականում անց է կացրել 62 խաղ և խփել 6 գնդակ։ Հավաքականում ևս խաղացել է որպես ավագ։

Մրցանակներ 
 Վրաստանի չեմպիոն 1990, 1991, 1992, 1993, 1994, 1995, 1996, 2006
 Վրաստանի գավաթակիր 1992, 1993, 1994, 1995, 1996
 Շվեյցարիայի գավաթակիր 2000
 Ուկրաինայի առաջնության բրոնզե մեդալակիր 2004, 2005

Անձնական կյանք 
Կնոջ անունը Մերի է, ունի երկու երեխա, որդին՝ Լուկան և դուստրը՝ Մեդեյան։

Ծանոթագրություններ

Արտաքին հղումներ 
 
 

Վրացի ֆուտբոլիստներ
Դինամո Թբիլիսիի ֆուտբոլիստներ
Վրաստանի հավաքականի ֆուտբոլիստներ
Թուրքական Սուպեր լիգայի ֆուտբոլիստներ
Ֆուտբոլի կիսապաշտպաններ
Տրաբզոնսպորի ֆուտբոլիստներ
Ռուսաստանի Պրեմիեր Լիգայի խաղացողներ